**НАРЕДБА**

**ЗА УПРАВЛЕНИЕ НА ОТПАДЪЦИТЕ НА**

**НА ТЕРИТОРИЯТА НА ОБЩИНА ЛОМ**

**Изготвена съгласно изискванията на Закона за управление на отпадъците**

**2014 год.**

**гр. Лом**

**С Ъ Д Ъ Р Ж А Н И Е**

ГЛАВА ПЪРВА – Общи разпоредби

ГЛАВА ВТОРА – Задължения на кмета на общината

ГЛАВА ТРЕТА – Отговорности, задължения и забрани на физическите и юридическите лица - причинители и/или притежатели на отпадъци

ГЛАВА ЧЕТВЪРТА – Управление на битовите отпадъци т.ч. биоразградимите и биооотпадъци, поддържане и опазване на чистотата

ГЛАВА ПЕТА – Управление на строителни отпадъци и земни маси

ГЛАВА ШЕСТА – Управление на масово разпространени отпадъци

ГЛАВА СЕДМА – Управление на опасни отпадъци и производствени отпадъци

ГЛАВА ОСЕМ – Финансиране на дейности с битови отпадъци

ГЛАВА ДЕВЕТ – Контрол

ГЛАВА ДЕСЕТ – Административно наказателни разпоредби

ГЛАВА ЕДИНАДЕСЕТ – Допълнителни разпоредби

ГЛАВА ДВАНАДЕСЕТ – Преходни и заключителни разпоредби

**НАРЕДБА**

**ЗА УПРАВЛЕНИЕ НА ОТПАДЪЦИТЕ**

**НА ТЕРИТОРИЯТА НА ОБЩИНА ЛОМ**

**ГЛАВА ПЪРВА**

**ОБЩИ РАЗПОРЕДБИ**

**Чл. 1.** Тази наредба определя условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови (БО) и строителни отпадъци (СО), включително биоразградими отпадъци (БИОРО), биоотпадъци (БИОО), опасни битови отпадъци (ОБО), масово разпространени отпадъци (МРО), на територията на община Лом, съгласно изискванията на Закона за управление на отпадъците (ДВ бр.53 от 13.07.2012 г.) и подзаконовите нормативни актове по прилагането му, както и заплащането за предоставяне на съответните услуги по реда на Закона за местните данъци и такси.

**Чл. 2.** Тази наредба урежда**:**

(1) Екологосъобразното управление на отпадъците на територията на Община Лом с цел предотвратяване, намаляване или ограничаване вредното въздействие на отпадъците върху човешкото здраве и околната среда.

(2) Правата и задълженията на общинската администрация и на лицата, при чиято дейност се образуват и/или третират отпадъци, във връзка с поддържането и опазването на чистотата на териториите за обществено ползване, сградите, дворовете и прилежащите части.

(3) Изискванията към площадките за предаване на отпадъци от хартия и картон, пластмаси и стъкло, в т.ч. условията за регистрация на площадките, както и условията за предаване на отпадъци на площадките по чл. 19, ал. 3, т. 11 от ЗУО.

(4) Контролът, глобите и санкциите за нарушаване разпоредбите на настоящата наредба.

**ГЛАВА ВТОРА**

**ЗАДЪЛЖЕНИЯ НА КМЕТА НА ОБЩИНАТА**

**Чл. 3.** (1) Управлението на битовите и строителните отпадъци, образувани на територията на Община Лом, се извършва по реда на чл.19, ал.1 от ЗУО.

(2) Осигуряването на условия, при които всеки притежател на битови отпадъци се обслужва от лица по чл. 35 от ЗУО, на които е предоставено право да извършват дейности по тяхното събиране, транспортиране, оползотворяване и/или обезвреждане се извършва съгласно чл.19, ал.2 от ЗУО.

(3) Отговорности съгласно чл.19, ал.3 от ЗУО:

1. осигуряването на съдове за събиране на битовите отпадъци - контейнери, кофи и други;

2. събирането на битовите отпадъци и транспортирането им до депата или други инсталации и съоръжения за оползотворяването и/или обезвреждането им;

3. почистването на уличните платна, площадите, алеите, парковите и другите територии

от населените места, предназначени за обществено ползване;

4. избора на площадка, изграждане, експлоатация, закриване и мониторинг на депата за

битови отпадъци или на други инсталации или съоръжения за оползотворяването и/или

обезвреждане на битови отпадъци;

5. организирането на събиране, оползотворяване и обезвреждане на строителни отпадъци от ремонтни дейности, образувани от домакинствата на територията на съответната община;

6. разделното събиране на битови отпадъци на територията на общината най-малко за следните отпадъчни материали: хартия и картон, метали, пластмаси и стъкло;

7. организирането на дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци, в т.ч. определя местата за разполагане на необходимите елементи на системите за разделно събиране и местата за предаване на масово разпространени отпадъци;

8. изпълнението на решенията по чл. 26, ал. 1 от ЗУО на общото събрание на регионалните сдружения по чл. 24, ал. 1 от ЗУО и съдейства за създаване на центрове за

повторна употреба, поправка и подготовка за повторна употреба;

9. организирането на разделно събиране на опасните битови отпадъци извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане;

10. разделното събиране и съхраняването на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане;

11.осигуряването на площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други във всички населени места с население, по-голямо от 10 000 жители на територията на общината и при необходимост в други населени места;

12. почистването от отпадъци на общинските пътища в съответствие с чл. 12 от ЗУО;

13. осигуряването на информация на обществеността по т. 1 - 12, 14 и 15 от ЗУО чрез интернет страницата на общината, както и по друг подходящ начин;

14. поддържането на регистър на площадките за предаване на отпадъци от пластмаси, стъкло, хартия и картон на територията на общината;

15. предотвратяване изхвърлянето на отпадъци на неразрешени за това места и/или създаването на незаконни сметища и организиране на почистването им.

**Чл. 4.** (1) Съгласно чл.20, ал.1 от ЗУО, организиране изпълнението на задълженията за разделно събиране по чл. 19, ал. 3, т. 6 от ЗУО, се извършва чрез сключване договори при условия и ред, определен с решение на общинския съвет с:

1. организации по оползотворяване, притежаващи разрешение издадено по реда на глава пета, раздел III от ЗУО и/или

2. други лица, притежаващи разрешение или регистрационен документ, издаден по реда

на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на съответната община, и/или комплексно разрешително, издадено по реда на глава седма,

раздел II от Закона за опазване на околната среда.

**Чл. 5.** Кметът на общината самостоятелно, когато не участва в регионално сдружение по чл. 24, ал. 1 от ЗУО, или съвместно с другите кметове на общините от регионалното сдружение предприема действия по възлагане и извършване на прединвестиционни проучвания за изграждане на ново съоръжение/я за третиране на битовите отпадъци най-малко три години преди изчерпване обема на депото за битови отпадъци или изтичането на експлоатационния срок на инсталацията, за което уведомява съответната РИОСВ.

**Чл. 6.** Организацията и контрола по изпълнението на Програма за управление на дейностите по отпадъците на територията на Община Лом ще се извърши в съответствие със ЗУО.

**Чл. 7.** Кметът на общината може да упълномощава длъжностни лица от общинската администрация за изпълнение на задълженията си по наредбата.

**ГЛАВА ТРЕТА**

**ОТГОВОРНОСТИ, ЗАДЪЛЖЕНИЯ И ЗАБРАНИ НА ФИЗИЧЕСКИТЕ И ЮРИДИЧЕСКИТЕ ЛИЦА - ПРИЧИНИТЕЛИ И/ИЛИ ПРИТЕЖАТЕЛИ НА ОТПАДЪЦИ**

**Чл. 8.** (1) Отговорност за спазване на разпоредбите на тази глава носят физическите лица, едноличните търговци, юридическите лица и организации – притежатели на отпадъците, които са и причинители на отпадъци както и лицата, в чието владение се намират те, включително:

1. Ръководителите на юридически лица и организации.

2. Собствениците, ползвателите и/или наемателите на жилищни сгради.

3. Управителят или председателят на управителния съвет на жилищни сгради.

(2) Когато причинителите на отпадъци са неизвестни, разходите по възстановяването на качествата на околната среда се поемат от лицата, в чието държане се намират отпадъците.

(3) Всички разходи за възстановяване на качествата на околната среда и за разкриване на действителния причинител се възстановяват от него.

**Чл. 9.** Лицата, при чиято дейност се образуват отпадъци и притежателите на отпадъци ги третират самостоятелно или ги предоставят за събиране, транспортиране и третиране на лица, които имат право да извършват тези дейности в съответствие с ЗУО.

**Чл. 10.** За извършване на дейностите по третиране на отпадъци се изисква разрешение по чл. 35 от ЗУО.

**Чл. 11.** Предаването и приемането на производствените, строителните и опасните отпадъци се извършват само въз основа на писмен договор с лица, притежаващи разрешение, комплексно разрешително или регистрационен документ по чл. 35 за съответната дейност и площадка за отпадъци със съответния код съгласно специализираната наредба за класификация на отпадъците.

**Чл. 12.** (1) Притежателите на отпадъци **са длъжни** да спазват изискванията и реда за изхвърлянето, събирането, включително разделното събиране, транспортирането, претоварването, оползотворяването и обезвреждането на битови (БО) и строителни отпадъци (СО), включително биоразградими отпадъци (БИОРО), биоотпадъци (БИОО), опасни битови отпадъци (ОБО), масово разпространени отпадъци (МРО) на територията на община Лом, съгласно изискванията на тази наредба и Закона за управление на отпадъците като:

1. изхвърлят отпадъците си само в определените за целта съдове и места и се грижат и съдействат за тяхното опазване.

2. не допускат разпиляване и изхвърляне на отпадъци извън съдовете, да затварят капаците им и да осигуряват поддържане на чистотата около тях.

3. събират разделно съответните видове отпадъци в определените от Общината съдове, ако са на територията на квартали, определени за разделно събиране или ги предават в пунктове или площадки за събиране на такива, (в т.ч. едрогабаритни отпадъци, опасни отпадъци и други отпадъци от домакинствата) на лица притежаващи разрешение по чл.35 от ЗУО.

4. изпълняват разпоредбите за повторна употреба, рециклиране и оползотворяване на строителни отпадъци;

5. предават излязло от употреба моторно превозно средство на площадки за съхраняване или в центрове за разкомплектоване;

6. опазват и поддържат чистотата на територията на имотите /в т.ч. и незастроените/, на които са собственици, ползватели или наематели.

7. почистват редовно, включително от сняг, лед, ледени висулки по сградите, прилежащите части към сградите, тротоарите, дворните места и др. терени, които обитават и/или стопанисват.

8. при възникване на замърсяване или опасност от замърсяване са длъжни незабавно да информират общинска администрация, както и да предприемат незабавно действия за ограничаване на последиците от него върху здравето на хората и околната среда.

(2) Собствениците на излезли от употреба моторни превозни средства (ИУМПС) **са длъжни** да ги предават на площадки за събиране и съхраняване или в центрове заразкомплектоване.

(3) Забранява се:

1.Изоставянето, нерегламентираното изхвърляне и изгаряне или друга форма на неконтролирано управление на отпадъците**.**

2. Изоставянето на ИУМПС (*Глава дванадесет, Заключителни разпоредби §1,т. 5 и т. 6*) върху имоти държавна и общинска собственост.

3. Изхвърлянето на отпадъци на неразрешени за това места.

4. Предаването на отпадъци на лица, които не притежават разрешение, комплексно разрешително или регистрационен документ по чл. 35 от ЗУО в случаите, когато такива се изискват;

5. Изхвърлянето в съдовете за битови отпадъци в т.ч. и от специализираните за разделно събиране на отпадъци с потенциално висок риск за околната среда и човешкото здраве и на отпадъци, които биха могли да доведат до увреждане на самите съдове, сметоизвозващата и сметообработваща техника.

6. Изхвърлянето в съдовете за битови отпадъци на отпадъци от производствени, селскостопански и животновъдни обекти.

7. Изваждането на отпадъци от съдовете за битови отпадъци, в т.ч. и от специализираните за разделно събиране на отпадъци.

8. Умишленото увреждане на съдовете за битови отпадъци, в т.ч. специализираните за разделно събиране на отпадъци.

9. Използването на съдовете за битови отпадъци, в т.ч. специализираните за разделно събиране на отпадъци за други цели освен предназначението им.

10. Изхвърлянето в съдовете за битови отпадъци на неизстинала напълно пепел.

11. Паркирането на ППС (пътни превозни средства) по начин, който ще попречи на събирането и извозването на битови отпадъци.

12. Преместването на съдовете за битови отпадъци и съдовете от системите за разделно събиране на отпадъци от определените им места без съгласуване с контролните органи по чл. 59 от настоящата наредба.

13. Изхвърлянето на отпадъци по улиците, площадите, зелените площи и др. обществени места.

14. Миенето, почистването и ремонтирането на пътни превозни средства по улиците, площадите, парковете, зелените площи, терените на жилищните комплекси и др. обществени места.

15. Изхвърлянето на СО, ЗМ и други отпадъци на места извън определеното от общината площадка, депо и/или други инсталации или съоръжения за обезвреждане и оползотворяване.

16. Складирането на строителни и др. материали на тротоарите и уличните платна и приготвянето на варови, циментови и др. разтвори, без осигурено заграждение или контейнер.

17. Оставянето на непочистени тротоарни и улични площи след прибиране на стоварените строителни материали от собственика им.

18. Транспортирането на материали, продукция, стоки, отпадъци и др. през и в гр.Лом и другите населени места в общината от транспортни средства без съответно оборудване (с брезенти, мрежи), надлежно уплътнени и с почистена ходова част.

19. Складиране на животински отпадъци по тротоарите, уличните платна и др. обществени места.

20. Изхвърлянето на битови отпадъци в съдовете за разделно събиране.

21. Изхвърлянето на МРО, обозначени с маркировка за разделно събиране съгласно наредбите по чл. 13, ал. 1 от ЗУО в контейнери за смесени битови отпадъци и в съдове за събиране на отпадъци, поставени в имоти - публична държавна или общинска собственост или ги смесва с други материали или отпадъци по начин, затрудняващ тяхното последващо рециклиране или оползотворяване, когато в конкретното населено

място са създадени системи за разделно събиране на съответните отпадъци.

22. 1. Изхвърлянето на обемисти отпадъци от опаковки (*хартиени, картонени и др.*) в съдовете за битови отпадъци;

2. Изхвърлянето на обемисти отпадъци от опаковки (*хартиени, картонени и др.)*

на „тротоара” в несгънато /непресовано/ състояние. (*При липса на съдове за разделно събиране, опаковките се сгъват, връзват и поставят в близост до съдовете за битови отпадъци*);

23. Изхвърлянето на биоразгардими отпадъци (БИОРО) в съдове за битови отпадъци при наличие на система за разделно събирана на БИОРО.

24. Депонирането и/или обезвреждането на биоотпадъците (БИОО) по какъвто и да е друг начин, в случай, че могат да бъдат рециклирани или оползотворени на територията

на страната;

25. Изхвърляне на негодни за употреба акумулатори на неразрешени за това места и/или излива електролит от тях.

26. Смяната, съхраняването и/или изхвърлянето на отработени масла и отпадъчни нефтопродукти и др. опасни вещества, водещо до замърсяване на земята и почвата в т. ч. зелени площи, тротоари, улични платна и др.

27. Изхвърляне на опасни отпадъци от лечебните заведения на нерегламентирани места и/или в съдове за събиране на битови отпадъци или съдове от системите за разделно събиране на отпадъци.

**ГЛАВА ЧЕТВЪРТА**

***РАЗДЕЛ I***

**УПРАВЛЕНИЕ НА БИТОВИТЕ ОТПАДЪЦИ (БО) в т.ч. БИОРАЗГАРДИМИ ОТПАДЪЦИ (БИОРО) И БИО ОТПАДЪЦИ (БИОО), ПОДДЪРЖАНЕ И ОПАЗВАНЕ НА ЧИСТОТАТА**

**Чл. 13.** (1) Осигуряването на съдове за съхраняване на БО – (контейнери, кофи, кошчета) се извършва в по реда на чл. 19, ал.3, т.1 от ЗУО.

(2) Собствениците или ползвателите на сгради заявяват пред общинската администрация (Общинско предприятие „Чистота”) необходимостта от съдове за БО за сградите, които обитават или стопанисват. Заявката се одобрява предвид вида, предназначението, приблизителния брой на собствениците или ползвателите, наличието на съдове за БО в съседство и други фактори.

**Чл. 14.** (1) Осигуряването на условия, при които всеки притежател на битови отпадъци се обслужва от лица по чл.35 от ЗУО, на които е предоставено право да извършват дейности по тяхното събиране, транспортиране, оползотворяване и/или обезвреждане се извършва, съгласно чл.19, ал.2 от ЗУО и отговаря за:

1. събирането на битовите отпадъци и транспортирането им до депата или други инсталации и съоръжения за оползотворяването и/или обезвреждането им;

2. почистването на уличните платна, площадите, алеите, парковите и другите територии на населените места, предназначени за обществено ползване;

3. почистването на отпадъци на общинските пътища в съответствие с чл. 14 от наредбата и чл. 12 от ЗУО.

(2) Границите на територията, върху която се осъществява организирано събиране и транспортиране на БО се определя със заповед на кмета на общината за всяка следваща година, издадена в срок до 30 октомври на текущата година.

(3) Осигурява необходимите финансови средства за извършване на дейностите по събиране, транспортиране на БО, поддържане на чистотата на обществените места, оползотворяването и/или обезвреждане на БО и контролира тяхното разходване.

**Чл. 15.** (1) Почистването на пазарите, местата за улична търговия, паркингите, обществените гаражи, автогарите, ж.п. гарите, административните, производствените,

складовите помещения и др. подобни, прилежащите им тротоари, дъждоприемни шахти, зелени площи се осигурява от лицата, които ги стопанисват и експлоатират.

(2) Почистването и поддържането на чистотата (в т.ч. осигуряване на съответни съдове за отпадъци) на парковете, градините и др. зелени площи неразпределени като прилежащи терени е задължение на лицата, които ги стопанисват.

(3) Почистването и поддържането на чистотата (вкл. обезпечаването с необходимия брой съдове за отпадъци ) на части от тротоари, площади, улични платна и др. терени - общинска собственост, ползвани за търговска дейност на открито, е задължение на ползвателите.

(4) Почистването и поддържането на чистотата на прилежащите терени към сградите, дворовете и др., се извършва от лицата, които ги обитават или стопанисват.

**Чл. 16.** Собствениците на пътищата по чл.8 от Закона за пътищата отговарят за:

1. почистването от отпадъци на пътя, земното платно, пътните съоръжения, обслужващите зони, крайпътните обслужващи комплекси и опорните пунктове за поддържане по смисъла на § 1, т. 1 - 3, 6, 9 и 10 от допълнителните разпоредби на Закона за пътищата;

2. осигуряването на съдове за събиране на отпадъците и транспортирането им до съоръжение за тяхното третиране.

**Чл. 17.** (1) БО се обезвреждат и/или оползотворяват в депа или други инсталации и съоръжения, отговарящи на нормативните изисквания в националното законодателство.

(2) Дейностите по обезвреждане на БО и стопанисването на депото по време и след неговата експлоатация се извършва от оператора му..

(3) Лицето по ал. 2 уведомяват кмета на общината най-малко две години преди изчерпването на обема на депото.

(4) При уведомяването по ал. 3 кметът на общината предприема действия за определяне на нова площадка и за изграждане на ново съоръжение и/или инсталация за обезвреждане на отпадъците или организира съвместно с други общини обезвреждането на отпадъците на регионален принцип.

**Чл. 18.** (1) Фирмите и организациите, които образуват отпадъци, различни от битовите, са длъжни да организират сами обезвреждането или извозването им до инсталации за обезвреждане до регионалното депо, ако депонирането им е разрешено.

(2) За обезвреждане и/или оползотворяване на отпадъци различни от битовите, притежателите им заплащат цена на услугата в лв./тон на съответния оператор.

***РАЗДЕЛ II***

**УПРАВЛЕНИЕ НА БИТОВИ БИОРАЗГРАДИМИ ОТПАДЪЦИ (ББИОРО)**

**И БИООТПАДЪЦИ (БИОО)**

**Чл**. **19.** Организирането на разделното събиране на битовите биоразградими отпадъци (*хранителни и растителни отпадъци, хартия и картон и др.*) и тяхното транспортиране и третиране се извършва по реда на чл. 19, ал.3, т.10 от ЗУО, като включва:

1. осигурява съдове за съхраняване на ББИОРО, които се разполагат на места, съгласно схема утвърдена от Кмета на Община Лом;

2. организира събирането на ББИОРО на територията на общината периодично;

3. осигурява разделно събиране и оползотворяване на цялото количество на образуваните биоотпадъци (БИОО) от поддържането на обществени площи, паркове и градини по чл. 34, ал. 1 от ЗУО;

4. сключва договор с лица, притежаващи разрешение или регистрационен документ, които да осъществяват тяхното събиране, транспортиране и обезвреждане;

5. осъществява контрол върху дейността на лицата по т. 4.

**Чл. 20.** При наличие на система за разделното събиране на ББИОРО, физическите и юридическите лица са длъжни:

1. да не изхвърлят ББИОРО в съдовете за събиране на други видове отпадъци;

2. да не увреждат съдовете за ББИОРО и запалват отпадъците в тях;

3. да не разместват съдовете за ББИОРО от определените им места.

**Чл. 21.** (1) ББИОРО подлежат на биологично третиране чрез компостиране или анаеробно разграждане, съгласно изискванията на Наредба за третиране на биоотпадъците (ДВ, бр.92/2013 г.) и Наредба № 6 за условията и изискванията за изграждане и експлоатация на депа и други съоръжения и инсталации за оползотворяване и обезвреждане на отпадъци (ДВ, бр.80/2013 г.).

(2) Лицата, които образуват БИОО (биоразградими отпадъци от паркове, градини и зелени площи към търговски обекти, производствени, стопански и административни сгради по чл. 34, ал. 2 от ЗУО, хранителни и кухненски отпадъци от ресторантите, заведенията за обществено хранене и търговските обекти, както и подобни отпадъци от предприятията на хранително-вкусовата промишленост, утайки от пречиствателни станции за отпадни води от небитови източници), организират самостоятелни системи за тяхното разделно събиране или ги предават на общинската система за разделно събиране, когато това е възможно или извършват компостиране на място.

(3) Лицата по ал. 2 оползотворяват самостоятелно биоотпадъците си след получаване на съответния документ по чл. 35 ЗУО или ги предават въз основа на сключен договор на лице, притежаващо документ по чл. 35 ЗУО.

***РАЗДЕЛ III***

**УПРАВЛЕНИЕ НА ЕДРОГАБАРИТНИ ОТПАДЪЦИ (ЕГО)**

**Чл. 22.** (1) Организацията по събирането и транспортирането на едрогабаритни отпадъци (ЕГО) и тяхното последващо обезвреждане се извършва по реда на чл.19, ал.3, т.11 от ЗУО като включва:

1. организира събирането на ЕГО на територията на общината периодично и определя местата за предаването им.

2 сключва договор с организации по оползотворяване или други лица, притежаващи разрешение или регистрационен документ, които да осъществяват тяхното събиране, транспортиране и обезвреждане.

(2) Физическите и юридическите лица са длъжни да предават ЕГО на местата по ал. 1, т. 1 , и/или на лицата по т. 2 (2) .

***РАЗДЕЛ IV***

**УПРАВЛЕНИЕ НА ОПАСНИТЕ БИТОВИ ОТПАДЪЦИ (OБO)**

**Чл. 23.** (1) Организирането разделно събиране на опасните битови отпадъци (ОБО) извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане се осъществява съгласно чл.19, ал.3, т.9, като включва:

1. организира събирането на ОБО на територията на общината периодично и определя местата за предаване им, вкл. места за безвъзмездно предаване и информира обществеността за местоположението им и за условията за приемане на ОБО;

2. сключва договор с организации по оползотворяване или други лица, притежаващи разрешение или регистрационен документ, които да осъществяват тяхното събиране, транспортиране и оползотворяване и/или обезвреждане.

3. осъществява контрол върху дейността на лицата по т. 2.

(2) Физическите и юридическите лица са длъжни да предават ОБО на местата по ал. 1, т. 1 и т. 2.

**ГЛАВА ПЕТА**

**УПРАВЛЕНИЕ НА СТРОИТЕЛНИ ОТПАДЪЦИ (СО) И ЗЕМНИ МАСИ (ЗМ)**

**Чл. 24**. (1) Организацията на събиране, оползотворяване и обезвреждане на строителни отпадъци от ремонтни дейности, образувани от домакинствата на територията на общината се извършва по реда чл.19, ал.3, т.5 от ЗУО.

(2) Отговорностите за предаването на отделените строителни отпадъци по време на принудителното премахване на строежи, за оползотворяване на материалите и за влагане нерециклирани строителни материали, включително за покриването на разходите за извършване на дейностите по транспортиране и третиране се извършват по реда на чл.5, ал.2 от „Наредбата за управление на строителните отпадъци и за влагане на рециклираните строителни материали”, издадена от Министерството на околната среда и водите, (ДВ бр.89 2012 г.)

**Чл. 25.** (1) Управлението на строителните отпадъци по време на строителство и от премахването на строежите се извършва по реда на „Наредба за управление на строителните отпадъци и за влагане на рециклираните строителни материали” , издадена от Министерството на околната среда и водите (ДВ бр.89 2012 г.)

(2) Третирането и транспортирането на отпадъците от строителни площадки и от премахването на строежите се извършват от възложителя или изпълнителя на строежа, или от собственика на строителните отпадъци, или от друго лице, отговарящо на изискванията по чл. 35 от ЗУО, въз основа на писмен договор.

**Чл. 26**. При извършване на строителство, включително вътрешни преустройства и текущи ремонти на сгради и съоръжения, отговорното за дейностите лице е длъжно :

1. Да съхранява отпадъците на територията на обекта до момента на тяхното транспортиране;

2. Да не допуска по време на строителството замърсяване на тротоари, улични платна, зелени площи и др. терени със строителни материали, СО и ЗМ и замърсяване на околното пространство с прахови частици;

3. Да транспортира отпадъците до определеното за целта депо/съоръжение или да ползва специализиран контейнер, предоставен му от лица, имащи разрешение за извършване на такава дейност.

4. Да не допуска при транспортиране на СО и ЗМ замърсяване на уличните платна.

**Чл. 27**. СО и ЗМ се транспортират от лица, регистрирани по реда на чл. 35 от ЗУО.

**Чл. 28**. Лицата, при чиято дейност се образуват СО, в резултат на строителна и ремонтна дейност са длъжни:

1. Да сортират строителните отпадъци по видове на мястото на строителната площадка.
2. Да събират строителните отпадъци в специализирани контейнери.
3. Да ограничат с плътна ограда, определената строителна площадка, преди да е започнала каквато и да била дейност на нея ( не се отнася за обекти на техническата инфраструктура)
4. Да не се допуска по време на строителството, замърсяване на свързаните с обекта тротоари, улични платна, зелени площи и др. терени със СО и ЗМ.
5. След приключване на строителството да се възстанови първоначалния вид на тротоара, уличното платно, зелените площи и др.терени, които са били включени в строителната площадка на обекта.

**Чл. 29**. За обезвреждане и/или оползотворяване на СО и ЗМ над 1 куб.м. притежателите им заплащат цена на услугата в лв./тон, съгласно ценоразписа на съответния оператор.

**Чл. 30.** Отговорност за обезвреждането и/или оползотворяването на СО и ЗМ и стопанисването на депото и/или други инсталации или съоръжения по време на експлоатация и след това носи операторът.

**ГЛАВА ШЕСТА**

**УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ (МРО)**

***РАЗДЕЛ I***

**ОБЩИ ПОЛОЖЕНИЯ**

**Чл. 31.** (1) Лицата, пускащи на пазара продукти, след употребата на които се образуват масово разпространени отпадъци - МРО (рециклируеми отпадъци - хартия, картон, стъкло, пластмаса и метали, опаковки и отпадъци от опаковки, излязло от употреба електрическо и електронно оборудване, негодни за употреба батерии и акумулатори, излезли от употреба гуми, излезли от употреба масла), отговарят за разделното им събиране и постигане на съответните цели за разделно събиране, повторна употреба, рециклиране и/или оползотворяване, определени с наредбите по чл. 13, ал. 1 от ЗУО.

(2) Лицата, които пускат на пазара продукти, след употребата на които се образуват МРО, изпълняват задълженията си индивидуално или чрез колективни системи, представлявани от организация по оползотворяване.

(3) В случай, че изпълняват задълженията си индивидуално, лицата по ал. 1 както и всички техни дистрибутори, включително лицата, извършващи продажба на крайните потребители, са задължени да приемат обратно на мястото на продажбата отпадъците, образувани в резултат на употребата на съответните продукти в съответствие с изискванията на наредбите по чл. 13, ал. 1 от ЗУО.

**Чл. 32**.(1) Организирането на дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци, в т. ч. определя местата за разполагане на необходимите елементи на системите за разделно събиране и местата за предаване на масово разпространени отпадъци, вкл. площадки за безвъзмездно предаване и информира обществеността чрез местните средствата за масово осведомяване и интернет страницата на общината за местоположението им и за условията за приемане на МРО извършва по реда на чл.19, ал.3, т.7 от ЗУО

(2) Площадките за предаване на отпадъци от хартия и картон, пластмаси и стъкло, както и площадките за безвъзмездно предаване на разделно събрани отпадъци от домакинствата в т.ч. едрогабаритни отпадъци, опасни отпадъци и други следва да отговарят на условията и изисквания на „Наредба № 7от 24.08.2004 г за изискванията на който трябва да отговарят площадките за разполагане на съоръжения за третиране на отпадъци”, издадена от Министерството на околната среда и водите, Министерство на регионалното развитие и благоустройство, Министерството на земеделието и храните и Министерството на здравеопазването - обн. ДВ бр. **81от17.09.2004 г**

(3) Условията за регистрация на площадките, както и условията за предаване на отпадъци на площадките се определят съгласно Раздел II Регистрация за дейности с отпадъци от ЗУО.

***РАЗДЕЛ II***

**УПРАВЛЕНИЕ НА РЕЦИКЛИРУЕМИ ОТПАДЪЦИ**

**Чл. 33**. Ползвателите на производствени, стопански и административни сгради и лицата, извършващи търговска дейност на територията на общината в обекти за търговия с хранителни стоки, търговия с нехранителни стоки, заведения за хранене и развлечения, обекти за комунални и други услуги, хотели и други места за настаняване и съпътстващи производството занаятчийски дейности събират разделно получените от дейността им отпадъци от опаковки и отпадъци от хартия и картон, стъкло, пластмаси, дърво и метали на територията на обекта и ги:

1. Изхвърлят в най-близкия в района на обекта контейнер от системата за разделно събиране на отпадъци, когато се касае за малки количества отпадъци.

2. Събират в специализирани съдове и/или чували, на своята територия, като вземат мерки за тяхното временно съхранение и предаването им съгласно утвърден график на Организацията по оползотворяване, следва да сключат споразумителен протокол, когато се касае за по-големи обекти, които генерират голямо количество отпадъци.

3. Предават безвъзмездно на специализирани места за разделно събрани отпадъци от домакинствата.

**Чл.34**. Разделно събраните отпадъци от домакинствата и търговските обекти, производствените, стопанските и административните сгради се изхвърлят в съответния вид контейнер или предават на организацията по оползотворяване или предават на специализираните за това площадки в компактно състояние, както следва:

1. нагънати и завързани с връзка хартия и картон;

2. смачкани празни опаковки от пластмаса и метал.

***РАЗДЕЛ III***

**УПРАВЛЕНИЕ НА ИЗЛЯЗЛО ОТ УПОТРЕБА**

**ЕЛЕКТРИЧЕСКО И ЕЛЕКТРОННО ОБОРУДВАНЕ (ИУЕЕО)**

**Чл. 35**. Лицата, които пускат на пазара ЕЕО, предназначено за употреба в бита и извън бита отговарят за разделното събиране, транспортирането, съхраняването, предварителното третиране, повторната употреба, рециклирането, оползотворяването и обезвреждането на ИУЕЕО.

**Чл. 36**. Изпълнения на задължения по чл.19, ал.3, т.7 от ЗУО:

а) чрез сключване на договор с организации по оползотворяване на ИУЕЕО, и/или

б) лица, които изпълняват задълженията си индивидуално, и/или

в) други лица, притежаващи документ по чл. 35 от ЗУО за извършване на дейности по събиране, транспортиране, рециклиране и/или оползотворяване на отпадъци на територията на съответната община.

***РАЗДЕЛ IV***

**УПРАВЛЕНИЕ НА НЕГОДНИ ЗА УПОТРЕБА БАТЕРИИ И АКУМУЛАТОРИ (НУБА)**

**Чл. 37**. Лицата, които пускат на пазара батерии и акумулатори, отговарят за:

1. разделното събиране на НУБА;

2. рециклирането и оползотворяването на разделно събраните НУБА по т. 1;

3. екологосъобразното обезвреждане на НУБА и отпадъците от тях, които не могат да бъдат рециклирани и/или оползотворени.

**Чл. 38**. Изпълнения на задължения по чл.19, ал.3, т.7 от ЗУО:

а) чрез сключване на договор с организации по оползотворяване на НУБА, притежаващи разрешение, издадено по реда на глава пета, раздел II от ЗУО, и/или

б) други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на НУБА на територията на съответната община и/или комплексно разрешително, издадено по реда на глава седма, раздел II от ЗООС.

***РАЗДЕЛ V***

**УПРАВЛЕНИЕ НА ИЗЛЕЗЛИ ОТ УПОТРЕБА МОТОРНИ ПРЕВОЗНИ СРЕДСТВА (ИУМПС)**

**Чл. 39.** Управлението на ИУМПС ще извършва съгласно изискванията на „Наредба за условията и реда за намаляване на замърсяването от излезли от употреба моторни превозни средства на територията на Община Лом” приета с Решение 701 от Протокол №69/18.04.2011 г. на Общински съвет Лом.

***РАЗДЕЛ VI***

**УПРАВЛЕНИЕ НА ТРЕТИРАНЕ НА ИЗЛЕЗЛИ ОТ УПОТРЕБА ГУМИ**

**Чл. 40**. (1) Лицата, които пускат на пазара гуми, отговарят за събирането, съхраняването, транспортирането, оползотворяването или обезвреждането на ИУГ.

(2) Когато лицата, които пускат на пазара гуми не могат да бъдат идентифицирани, отговорността по ал. 1 се носи от дистрибуторите, включително лицата, извършващи продажби на крайните потребители.

**Чл. 41**. (1) Задължения по чл.19, ал.3, т.7 от ЗУО

1. определят се местата за събиране на ИУГ на територията на общината, без да възпрепятства дейността на лицата, сключили договор с организация по оползотворяване, и/или на лицата, изпълняващи задълженията си индивидуално, и информира обществеността за местоположението им и условията за приемане на ИУГ;

2. съдейства за извършване на дейностите по събиране и съхраняване на ИУГ и предаването им за оползотворяване или обезвреждане.

(2) Дейностите по ал. 1 се изпълняват в следните случаи:

1. по т. 1 – когато местата за събиране на ИУГ са разположени върху общински имот;

2. по т. 2 – когато има сключен договор за извършване на дейностите по събиране и съхраняване на ИУГ и предаването им за оползотворяване или обезвреждане с:

а) организация по оползотворяване на ИУГ;

б) лицата, които пускат на пазара гуми, и изпълняват задълженията си по наредбата индивидуално.

**РАЗДЕЛ VІІ**

**УПРАВЛЕНИЕ НА ТРЕТИРАНЕ НА ИЗЛЕЗЛИ ОТ УПОТРЕБА МАСЛА**

**Чл. 42.** Лицата, които извършват продажба на масла на крайните потребители, предназначени за употреба в моторни превозни средства, са длъжни да осигурят безплатно на крайния потребител информация, поставена на видно място на територията на обекта относно местата за смяна на маслата след употребата им и възможните опасности за здравето и риска за околната среда при неправилно манипулиране.

**Чл. 43.** (1) Лицата, които пускат на пазара масла, са отговорни за съхраняването, транспортирането и оползотворяването на отработените масла, както и за екологосъобразното обезвреждане на отработените масла, които не могат да бъдат оползотворени.

(2) Когато лицата, които пускат на пазара масла, не могат да бъдат идентифицирани, отговорността по ал. 1 се носи от дистрибуторите, включително лицата, извършващи продажба на крайните потребители.

**Чл. 44.** (1) Задължения по чл.19, ал.3, т.7 от ЗУО

1. определят се местата за смяна на отработени моторни масла на територията на общината, без да възпрепятства дейността на лицата, сключили договор с организация по оползотворяване и/или на лицата, които изпълняват задълженията си индивидуално и информира обществеността за местоположението им и за условията за приемане на отработените масла;

2. към местата за смяна на отработените моторни масла се включват автосервизите и бензиностанциите, отговарящи на изискванията на „Наредбата за отработените масла и отпадъчните нефтопродукти”, издадена от Министерството на околната среда и водите (ДВ, бр. 2 от 2013 г.).

3. съдейства за извършване на дейностите по събиране и съхраняване на излезли от употреба масла и предаването им за оползотворяване или обезвреждане.

(2) Дейностите по ал. 1 се извършват в следните случаи:

1. по т. 1 - когато местата за смяна на отработени моторни масла са разположени върху общински имот;

2. по т. 2 - когато има сключен договор за извършване на дейностите по събиране на отработени масла и предаването им на инсталации за оползотворяване и/или обезвреждане с:

а) организация по оползотворяване на отработени масла;

б) лица, които пускат на пазара масла и изпълняват задълженията си индивидуално;

в) други лица, притежаващи разрешение или регистрационен документ, издаден по реда на глава пета, раздели I и II ЗУО, за извършване на дейности по събиране, транспортиране, регенериране и/или оползотворяване на отработени масла, и/или комплексно разрешително, издадено по реда на глава седма, раздел II от ЗООС.

**ГЛАВА СЕДМА**

**УПРАВЛЕНИЕ НА ОПАСНИ И ПРОМИШЛЕНИ ОТПАДЪЦИ**

**Чл. 45**. (1) Причинителите на опасни и промишлени отпадъци, организират сами и за своя сметка третирането и/или транспортирането им съгласно изискването на ЗУО и Наредбата за третиране и транспортиране на опасни и производствени отпадъци.

(2) Причинителите на неопасни производствени отпадъци могат да ги предадат за депониране на регионалното депо за неопасни отпадъци при условие, че депонирането им е разрешено.

(3) За обезвреждане и/или оползотворяване на неопасни промишлени отпадъци притежателите им заплащат цена на услугата съгласно ценоразписа на съответния оператор.

**ГЛАВА ОСМА**

**ФИНАНСИРАНЕ НА ДЕЙНОСТИ С БИТОВИ ОТПАДЪЦИ**

**Чл. 46.** За услугите по събирането, извозването, обезвреждането на битови отпадъци в депа или други съоръжения и поддържането на чистота на местата за обществено ползване, извършвани на територията на общината, данъчно задължените лица заплащат такса за битови отпадъци по реда, определен в Закона за местните данъци и такси (ЗМДТ) и Наредбата за определянето и администрирането на местните такси и цени на услуги на територията на община Лом..

**Чл. 47.** (1) Таксата за битовите отпадъци се определя в годишен размер за всяка услуга поотделно с решение на Общинския съвет, въз основа на одобрена план-сметка.

(2) Местните такси се събират от общинската администрация.

(3) Приходите от местните такси постъпват в бюджета на общината.

**Чл. 48**.По бюджета на общината постъпват сумите от глобите и имуществените санкции по глава шеста от ЗУО, когато наказателните постановления са издадени от кмета на общината.

години.

**Чл. 49** (1) За обезвреждане на отпадъци на регионално депо за неопасни отпадъци и на депа за строителни отпадъци се правят отчисления в размер и по ред, определени в чл. 64 от ЗУО

(2) Отчисленията по ал. 1 имат за цел да се намали количеството на депонираните отпадъци и да се насърчи тяхното рециклиране и оползотворяване.

(3) Отчисленията се определят в левове за един тон депонирани отпадъци и се превеждат от собственика на депото ежемесечно по банкова сметка за чужди средства на РИОСВ, на чиято територия се намира депото.

(4) Натрупаните средства по ал. 1 се разходват за дейности по изграждане на нови съоръжения за третиране на битови и строителни отпадъци, осигуряващи изпълнение от общините на изискванията на закона и подзаконовите нормативни актове по прилагането му.

(5) Всеки ползвател на депото при обезвреждане на отпадъци чрез депониране заплаща на собственика на депото направените разходи за осигуряване на обезпечението по ал. 1 на база на депонираните количества.

**Чл. 50**. Отчисленията по чл. 60 и чл. 64 от ЗУО, когато се правят за битови отпадъци от общини, са елементи от разходите по чл. 66, ал. 1, т. 3 от Закона за местните данъци и такси.

**ГЛАВА ДЕВЕТ**А

**КОНТРОЛ**

**Чл. 51**. Контролът по настоящата наредба се извършва от определени със заповед на кмета на Община Лом лица.

**Чл. 52**. (1) Контролиращите лица по чл. 59 от Наредбата извършват проверки по документи, на място, както и по предложения и сигнали на граждани.

(2) Физическите и юридическите лица са длъжни да осигуряват достъп и да оказват съдействие на контролните органи за всички обекти и територии до местата за събиране и съхранение на отпадъци, съоръженията за транспортиране, преработване и/или обезвреждане на отпадъци и документацията, свързана с тяхната работа, като при

извършване на проверка контролните органи са задължени да се легитимират.

(3) Предложения и сигнали до контролните органи от граждани се подават писмено до кмета на общината или чрез интернет страницата на общината, а за спешни случаи - на телефона на дежурния в Община Лом.

(4). Анонимни сигнали няма да се обработват

(5) При нарушаване на забраната по ал. 4 гражданите носят административно наказателна отговорност по вид и в размери, определени в наредбата.

(6) При констатиране на административни нарушения по тази наредба контролните органи имат право:

1. да съставят констативни протоколи и да дават предписания със срокове и отговорници за отстраняването им;

2. да съставят актове за установяване на административни нарушения;

3. на достъп до всички обекти и територии, в които се извършва контролираната дейност;

4. да изискват представянето на документите от лицата, генериращи и/или извършващи дейности с отпадъци, които съгласно нормативните изисквания следва да се намират на мястото на проверката;

5. да изискват писмени и устни обяснения от всеки, който работи за проверяваното лице;

6. да привличат експерти в съответната област, когато проверката изисква специални познания.

(7) Ако при проверката на място бъде констатирана липса на документи, удостоверяващи спазването на установените изисквания, на проверяваното лице се съставя констативен протокол, в който се определя 7 /седем/ дневен срок за представянето им.

(8) Контролните органи са длъжни да санкционират и/или съставят актове на нарушителите за всяко установено от тях нарушение в предоставените им с тази наредба правомощия.

(9) Когато с едно деяние са извършени няколко административни нарушения или едно и също лице е извършило няколко отделни нарушения, наказанията се налагат поотделно за всяко едно от тях.

Чл. 61. За неуредените в този раздел въпроси се прилага раздел V от глава V на Закона за управление на отпадъците.

**ГЛАВА ДЕСЕТА**

**АДМИНИСТРАТИВНО НАКАЗАТЕЛНИ РАЗПОРЕДБИ**

**Чл.53**. (1) За нарушаване разпоредбите на настоящата наредба виновните се наказват с глоба, както следва:

1. при установяване на нарушителите по чл.12, ал.3 т. 1, 2 и 3 – от 300 до 5 000 лв.

2. за нарушения по всички останали разпоредби - от 300 до 1 000 лв.

3. При установяване подаването на неверни и заблуждаващи сигнали и съобщения се, виновния се наказва с глоба в размер на 100 лв.

(2) За повторно нарушение се налага глоба в двоен размер.

(3) За явно маловажни случаи на административни нарушения относно замърсяване на околната среда, овластените за това органи налагат на място на виновните лица срещу квитанция глоба /фиш/ от 10 до 50 лв. Ако нарушителят оспори нарушението или откаже да заплати глобата, му се съставя акт по реда на ЗАНН.

**Чл. 54.** Размерът на глобата се определя от наказващия орган съобразно тежестта на нарушението и степента на виновност на нарушителя.

**Чл. 55**. Актовете за установяване на административни нарушения се съставят от длъжностни лица, определени със заповед на кмета на Община Лом, кметовете и кметските наместници на населени места.

**Чл. 56.** Наказателните постановления по чл. 55 се издават от кмета на общината.

**Чл. 57**. Установяването на нарушенията, съставянето на Актовете за установяване на административни нарушения, издаването, обжалването и изпълнението на наказателните постановления става по реда, определен от Закона за административните нарушения и наказания.

**Чл. 58**.(1) Административно - наказателно отговорни са и непълнолетните лица, навършили шестнадесетгодишна възраст, когато са били в състояние да разбират същността и значението на извършеното и да ръководят постъпките си.

(2) За нарушения, извършени от малолетни лица, непълнолетни на възраст от 14 до 16 години и поставени под пълно запрещение отговарят съответно родителите, попечителите или настойниците, когато съзнателно са допуснали извършването им или са били в състояние да предотвратят нарушението, но не са го сторили.

(3) За нарушения, извършени при осъществяване дейности на предприятия, учреждения, заведения, организации и търговски дружества, административно-наказателна отговорност носят работниците или служителите, които са ги извършили, както и ръководителите, които са наредили или допуснали да бъдат извършени.

**ГЛАВА ЕДИНАДЕСЕТА**

**ДОПЪЛНИТЕЛНИ РАЗПОРЕДБИ**

§1.По смисъла на тази наредба:

1. Биоотпадъци - са биоразградими отпадъци от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително - вкусовата промишленост.

2. "Биоразградими отпадъци" са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други.

3. "Битови отпадъци" са "отпадъци от домакинствата" и "подобни на отпадъците от домакинствата".

4. "Депониране на отпадъци" е метод, при който не се предвижда последващо третиране на отпадъците и представлява складиране на отпадъци за срок, по-дълъг от три години – за отпадъци, предназначени за оползотворяване, и една година - за отпадъци, предназначени за обезвреждане, по начин, който не представлява опасност за човешкото здраве и околната среда.

5. „Излязло от употреба моторно превозно средство“ е отпадък по смисъла на § 1, т. 17 от допълнителните разпоредби (ДР) на ЗУО, в т.ч.:

а) моторно превозно средство с прекратена регистрация, за което има изрично писмено

уведомление от лицензиран застраховател, съгласно чл. 1 от Наредба № I-45 от 2000 г.;

18а, ал. 2.

б) моторно превозно средство, на което не е заверен знакът за технически преглед съгласно чл. 32д от Наредба № I-45 от 2000 г. или съгласно чл. 38 от Наредба № Н-32 от 2011 г. за повече от две години от определената му дата за следващ преглед за проверка на техническата му изправност, в случай че то се намира върху държавна или общинска собственост;

в) изоставено регистрирано МПС.

6. „Изоставено регистрирано МПС”, което се намира върху имот – държавна или общинска собственост, изоставено е от собственика си и той не се яви пред компетентните органи в три месечен срок от уведомяването му по надлежния ред.

7. „Икономически оператори” са лицата, които пускат на пазара МПС, дистрибуторите, лицата, които застраховат МПС, и операторите, извършващи разкомплектоване, разрязване, раздробяване, оползотворяване, рециклиране и други дейности по третиране на ИУМПС, включително техните компоненти и материали.

8. „Масово разпространени отпадъци" са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление.

9. „Обезвреждане" е всяка дейност, която не е оползотворяване, дори когато дейността има като вторична последица възстановяването на вещества или енергия

10. „Обществени места” са уличните платна, площади, пешеходни алеи, паркове, квартални градинки, спирки на градския транспорт, речни корита, части от тротоари и др. подобни, които не са определени, като „прилежащи части”.

11. „Опасни отпадъци" са отпадъците, които притежават едно или повече опасни свойства, описани в Приложение ІІІ към § 1, т. 12 от Закона за управление на отпадъците

12. „Оползотворяване на материали от строителни отпадъци" са всички дейности по оползотворяване на строителни отпадъци с изключение на изгаряне с оползотворяване на енергия и преработването в материали, които се използват като гориво.

Оползотворяването включва и дейностите по подготовка за повторна употреба, рециклирането или друго материално оползотворяване.

13. „Организация по оползотворяване” е юридическо лице, регистрирано по Търговския закон или съгласно националното му законодателство, което не разпределя печалба и което управлява и/или самостоятелно извършва дейностите по разделно събиране, рециклиране и оползотворяване на масово разпространени отпадъци.

14. „Отпадък” е всяко вещество или предмет, от който притежателят се освобождава или възнамерява да се освободи, или е длъжен да се освободи.

15. „Отпадъци от домакинствата” са отпадъците, образувани от домакинствата.

16. „Отпадъци от черни и цветни метали" са технологичните отпадъци, получени от добива, преработката или механичната обработка на цветни и черни метали и сплавите им, бракуваните машини, съоръжения, детайли и конструкции от производствен, строителен или битов характер с изключение на опасните отпадъци.

17. „Отработени масла” са всички смазочни или индустриални масла на минерална или синтетична основа, негодни за употреба по първоначалното им предназначение, като отработени моторни и трансмисионни масла, смазочни масла, турбинни и хидравлични масла.

18. „Площадка за събиране и съхраняване“ е място за приемане и съхраняване на ИУМПС преди предаването им в центрове за разкомплектоване.

19. „Повторно нарушение” е нарушение, което е извършено в едногодишен срок от влизането в сила на наказателното постановление, с което нарушителят е наказан за нарушение от същия вид.

20. „Подобни отпадъци" са отпадъците, които по своя характер и състав са сравними с отпадъците от домакинствата, с изключение на производствени отпадъци и отпадъци от селското и горското стопанство.

21. „Прилежащи части” са териториите около сгради, павилиони, дворни места, паркинги, гаражи, автогари и ж.п. гари, за поддържането на които са отговорни техните обитатели или ползватели.

22. „Притежател на отпадъци" е причинителят на отпадъци или физическото или юридическото лице, в чието владение се намират те.

23. „Причинител на отпадъци" е физическо или юридическо лице, при чиято дейност се образуват отпадъци (първичен причинител на отпадъците), или всеки, който осъществява предварителна обработка, смесване или други дейности, водещи до промяна на свойствата или състава на отпадъка.

24. „Производствени отпадъци" са отпадъците, образувани в резултат на производствената дейност на физическите и юридическите лица.

25. „Разкомплектоване на ИУМС” е дейност, извършвана в центровете за разкомплектоване за отстраняване на опасните вещества от тях, разглобяване, разкъсване на парчета или раздробяване, както и всяка друга операция, извършвана с цел подготовка за оползотворяване на ИУМПС или на техни компоненти или подготовка за обезвреждане на неподлежащите на повторна употреба и оползотворяване компоненти и материали.

26. „Разделно събиране" е събирането, при което поток от отпадъци се разделя по вид и естество на отпадъците с оглед улесняване на специфично третиране.

27. „Рециклиране” е всяка дейност по оползотворяване, чрез която отпадъчните материали се преработват в продукти, материали или вещества за първоначалната им цел или за други цели. То включва преработването на органични материали, но не включва оползотворяване за получаване на енергия и преработване в материали, които ще се използват като горива или за насипни дейности.

28. „Собственик на МПС” е лицето, упражняващо право на собственост върху МПС към момента на прекратяване на регистрацията му по смисъла на Наредба № I-45 от 2000 г.

29. „Строителни отпадъци" са отпадъците от строителство и разрушаване, съответстващи на кодовете отпадъци, посочени в глава 17 от Индекс към Решение 2000/532/EО на Комисията от 3 май 2000 г. за замяна на Решение 94/3/ЕО за установяване на списък на отпадъците в съответствие с член 1, буква "а)" от Директива 75/442/ЕИО на Съвета относно отпадъците и Решение 94/904/ЕО на Съвета за установяване на списък на опасните отпадъци в съответствие с член 1, параграф 4 от Директива 91/689/ЕИО на Съвета относно опасните отпадъци и следващите му изменения.

30. „Следексплоатационни грижи за депо за отпадъци" са дейностите по поддръжка на

площадката на депото след неговото закриване, осъществяване на контрол и наблюдение на параметрите на околната среда (мониторинг) и отстраняване на евентуални отрицателни последици от въздействието на депото върху околната среда и човешкото здраве за определения от компетентните органи след експлоатационен период на депото.

31. „Събиране" е натрупването на отпадъци, включително предварителното сортиране и предварителното съхраняване на отпадъци, с цел транспортирането им до съоръжение за третиране на отпадъци.

32. „Съдове за битови отпадъци” са контейнери, кофи, кошчета на обществени места, в които се изхвърлят битови отпадъци, както и полиетиленови чувалчета за разделно събиране.

33. „Транспортиране" е превозът на отпадъци, включително съпътстващите го дейности по товарене, претоварване и разтоварване, когато се извършва от оператора като самостоятелна дейност.

34. „Третиране на отпадъци" са дейностите по оползотворяване или обезвреждане, включително подготовката преди оползотворяване или обезвреждане.

35. „Управление на отпадъците" са събирането, транспортирането, обезвреждането и оползотворяването на отпадъците, включително осъществяваният контрол върху тези дейности, след експлоатационните грижи за депата, както и действията, предприети в качеството на търговец или брокер.

36. „Център за разкомплектоване“ е място за съхраняване и разкомплектоване на ИУМПС.

37. „Опасни битови отпадъци” са отпадъци получени от домакинствата, които имат свойства описани Приложение ІІІ към § 1, т. 12 от Закона за управление на отпадъците.

38. „Едрогабаритни отпадъци” са битовите отпадъци, които поради своите размери или тегло не могат да се поставят в съдовете за битови отпадъци или създават затруднения при товаренето им.

**ГЛАВА ДВАНАДЕСЕТА**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

1. Настоящата Наредба се издава на основание чл. 22, ал.1 от Закона за управление на отпадъците (ДВ бр.53 от 13.07.2012 г.), и чл. 21, ал.2 от Закона за местното самоуправление и местната администрация.

2. Наредбата е приета от Общинския съвет – Лом с Решение № 551/14.08.2014 година и отменя „Наредбата за управление на отпадъците на Община Лом” приета с решение № 127/10.05.2008 г. на ОбС-Лом.

3. Изпълнението на Наредбата се възлага на кмета на Община Лом.